Document ID: 32007R0548

KOMMISSIONENS FORORDNING (EF) Nr. 548/2007
af 21. maj 2007
om tilpasning af en række forordninger om eksportrestitutioner for frugter og grøntsager, også forarbejdede, som følge af Bulgariens og Rumæniens tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Bulgariens og Rumæniens tiltrædelse,
under henvisning til akten vedrørende Bulgariens og Rumæniens tiltrædelse, særlig artikel 56, og
ud fra følgende betragtninger:
(1)
Det er nødvendigt at gennemføre tekniske ændringer i en række kommissionsforordninger om eksportrestitutioner for frugter og grøntsager, også forarbejdede, som følge af Bulgariens og Rumæniens tiltrædelse af Den Europæiske Union.
(2)
Kommissionens forordning (EF) nr. 1429/95 af 23. juni 1995 om gennemførelsesbestemmelser for eksportrestitutioner for forarbejdede frugter og grøntsager undtagen for tilsat sukker (1) indeholder angivelser på medlemsstaternes sprog. Angivelser på bulgarsk og rumænsk bør tilføjes i forordningen.
(3)
Kommissionens forordning (EF) nr. 1591/95 af 30. juni 1995 om gennemførelsesbestemmelser vedrørende eksportrestitutioner for glucose og glucosesirup, der anvendes i visse forarbejdede frugter og grøntsager (2) indeholder angivelser på medlemsstaternes sprog. Angivelser på bulgarsk og rumænsk bør tilføjes i forordningen.
(4)
Kommissionens forordning (EF) nr. 2315/95 af 29. september 1995 om gennemførelsesbestemmelser vedrørende eksportrestitutioner for visse former for sukker henhørende under den fælles markedsordning for sukker, der anvendes i visse forarbejdede frugter og grøntsager (3) indeholder angivelser på medlemsstaternes sprog. Angivelser på bulgarsk og rumænsk bør tilføjes i forordningen.
(5)
Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager (4) indeholder angivelser på medlemsstaternes sprog. Angivelser på bulgarsk og rumænsk bør tilføjes i forordningen.
(6)
Forordning (EF) nr. 1429/95, (EF) nr. 1591/95, (EF) nr. 2315/95 og (EF) nr. 1961/2001 bør derfor ændres -
UDSTEDT FØLGENDE FORORDNING:
Artikel 1
Forordning (EF) nr. 1429/95 ændres som følger:
1)
Artikel 3, stk. 3, affattes således:
»3. Licensens rubrik 22 indeholder en af de i bilaget anførte angivelser.«
2)
Bilag I til denne forordning tilføjes som bilag.
Artikel 2
Forordning (EF) nr. 1591/95 ændres som følger:
1)
Artikel 2, stk. 2, affattes således:
»Med henblik på anvendelsen af denne forordning indeholder licensansøgningen og licensen i rubrik 20 en af de i bilaget anførte angivelser.«
2)
Bilag II til denne forordning tilføjes som bilag.
Artikel 3
Forordning (EF) nr. 2315/95 ændres som følger:
1)
Artikel 2, stk. 1, litra b), affattes således:
»b)
Licensansøgningen og licensen indeholder i rubrik 20 en af de i bilaget anførte angivelser.«
2)
Bilag III til denne forordning tilføjes som bilag.
Artikel 4
Forordning (EF) nr. 1961/2001 ændres som følger:
1)
Artikel 3, stk. 2, første afsnit, affattes således:
»Licensansøgningerne indeholder i rubrik 20 mindst en af de i bilag Ia anførte angivelser, i hvilken den minimumsrestitutionssats, ansøgeren anmoder om, og som er nødvendig for, at han kan udføre, udtrykkes som et beløb i euro uden decimaler pr. ton netto.«
2)
Artikel 5 ændres som følger:
a)
Stk. 2 affattes således:
»2. Licenserne indeholder i rubrik 22 mindst en af de i bilag Ib anførte angivelser.«
b)
Stk. 6, fjerde afsnit, affattes således:
»Er datoen for gyldighedsperiodens begyndelse ikke identisk med udstedelsesdatoen ifølge første afsnit, skal licensens rubrik 22 indeholde en af de i bilag Ic anførte angivelser.«
c)
Stk. 7 affattes således:
»7. Den restitutionssats, der skal anvendes, anføres i licensens rubrik 22 ved hjælp af en af de i bilag Id anførte angivelser.«
3)
Artikel 6 ændres som følger:
a)
Stk. 2 affattes således:
»2. Licensansøgningerne skal ledsages af en kopi af udførselsangivelsen for produkterne. Udførselsangivelsen skal indeholde mindst en af de i bilag Ie anførte angivelser.«
b)
Stk. 4 affattes således:
»4. Licensansøgningerne og licenserne skal i rubrik 20 indeholde mindst en af de i bilag If anførte angivelser.«
c)
Stk. 8, første afsnit, affattes således:
»Eksportlicenserne udstedes den fjortende arbejdsdag efter afslutningen af udførselsperioden, for så vidt angår denne periode. Licenserne skal i rubrik 22 indeholde mindst en af de i bilag Ig anførte angivelser, suppleret med den fastsatte restitutionssats, jf. stk. 7, første afsnit, og med mængden i givet fald nedsat med den procentsats, der er omhandlet i stk. 7, andet afsnit. «
4)
Bilag IV til denne forordning indsættes som bilag Ia, Ib, Ic, Id, Ie, If og Ig.
Artikel 5
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. maj 2007.

Labels: 17
3
6
18
15